stanford-oval/wikipedia huggingface dataset:
Aurora
Henkilöitä

Aurora, etunimi
Aurora Karamzin (1808–1902), sosiaali- ja diakoniatyön uranuurtaja, hänen mukaansa on nimetty monia kohteita Suomessa varsinkin pääkaupunkiseudulla
Aurora, sukunimenä:
Jagjit Singh Aurora (1917–2005), intialainen kenraali
Aurora taiteilijanimenä:
Aurora, oik. Aurora Aksnes (s. 1996), norjalainen elektropop- ja indie pop -laulaja
Aurora, oik. Laura Julku (s. 1985), suomalainen reggae- ja poplaulaja ja lauluntekijä
Kulkuvälineitä ja aluksia

Aurora, venäläinen panssarikansiristeilijä
M/S Aurora, vuonna 1938 rakennettu suomalainen rahtilaiva
M/S Aurora, vuonna 1971 rakennettu suomalainen rahtilaiva
M/S Aurora, vuonna 1982 rakennettu rahtilaiva
M/S Aurora, saaristolautta
Aurora, väitetty yhdysvaltalainen tiedustelulentokone
Oldsmobile Aurora, automerkki (1995–2003)
SY Aurora, antarktiksen tutkimusmatkoihin osallistunut australialainen höyryjahti
HMS Aurora (1757) 38-tykkinen viidennen luokan alus
HMS Aurora (1766) Niger-luokan 32-tykkinen viidennen luokan alus
HMS Aurora (1777) Enterprize-luokan 28-tykkinen kuudennen luokan alus
HMS Aurora (1809) 14-tykkinen intialainen sluuppi
HMS Aurora (1814) 38-tykkinen viidennen luokan alus
HMS Aurora (1861) Imperieuse-luokan puinen potkurifregatti
HMS Aurora (1887) Orlando-luokan panssarikansiristeilijä
HMS Aurora (1913) Arethusa-luokan kevyt risteilijä
HMS Aurora (12) Arethusa-luokan kevyt risteilijä
HMS Aurora (F10) Leander-luokan fregatti
Maantieteellisiä paikkoja

Aurora, kaupunki Coloradossa, Yhdysvalloissa
Aurora, kaupunki Illinoisissa, Yhdysvalloissa
Aurora, kaupunki Missourissa, Yhdysvalloissa
Aurora, kaupunki Minnesotassa, Yhdysvalloissa
Aurora, kaupunki Ohiossa, Yhdysvalloissa
Aurora, kaupunki Ontariossa, Kanadassa
Aurora, kaupunki Surinamessa
Aurora, provinssi Filippiineillä
Auroran piirikunta, piirikunta Etelä-Dakotassa, Yhdysvalloissa
Rakennuksia

Auroran sairaala, sairaala Helsingissä
Salibandyhalli Aurora, erikoishalli Porvoossa
Aurora-rakennus Itä-Suomen yliopiston Joensuun kampuksella
Aurora Melbourne Central, pilvenpiirtäjä Melbournessa, Australiassa
Taiteissa

Aurora, E. T. A. Hoffmannin ooppera
Aurora, Mikko Kuustosen albumi
Aurora, sarjakuvahahmo, mutantti ja Ryhmä-X:n jäsen.
Aurora, Prinsessa Ruususen nimi Walt Disneyn elokuvan mukaan, tai hänen tyttärensä nimi Charles Perrault'n versiossa sadusta.
Auróra, unkarilainen punkyhtye.
Aurora, suomalainen reggae-artisti
Aurora, suomalainen elokuva
Aurora, Verneri Pohjolan albumi vuodelta 2009
Muita merkityksiä

Auroraperhonen (Anthocharis cardamines)
Aurora, punamusta migmatiittikivi
Aurora-seura, Suomen kielen ja kulttuurin salaseura (1770–1779)
Radio Aurora (96,7 MHz), osa YLE Multifoorumia
Aurora, Turun yliopiston sidosryhmälehti
Kirja-Aurora, Turun yliopiston yhteydessä toimiva kirjankustantamo
Aurora-mitali, Varsinais-Suomen liiton tunnustus tieteen, taiteen tai muun kulttuurityön alalla ansiokkaasti toimineelle
Aurora de Chile, Chilen suurin päivälehti
Aurora, Euroopan avaruusjärjestön suunnittelema miehitetty Mars-lento.
Aurora, tuleva eksaluokan supertietokone
Monien eri tuotteiden, tilojen (kirjasto, sali, rakennus) ja palvelujen nimenä mm. Helsingissä, Turussa ja Joensuussa.
Prix Aurora -palkinto, kanadalainen tieteiskirjallisuuspalkinto
Aurora Prize for Awakening Humanity, humanitäärinen palkinto
Aurora 17, sotaharjoitus Ruotsissa syyskuussa 2017
Aurora Engine, BioWaren kehittämä pelimoottori
Aurora OS, Rostelecomin kehittämä venäläinen älypuhelinkäyttöjärjestelmä
Aurora Rail, rautatieliikenneyhtiö
Aurora Studios, suomalainen elokuva-alan yhtiöryhmä
Kino Aurora, elokuvateatteri Jyväskylässä
Rosa ’Aurora’, tarhaharisoninruusuihin kuuluva ruusulajike
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aurora”, voi hakea sivunnimihaulla, laajalla sivunnimihaulla tai tekstihaulla.
Stay (Don’t Go Away)

| ”Stay (Don’t Go Away)” David Guetta ft>  Raye |
| --- | --- | --- |

Singlen tiedot
 Julkaistu: 9. toukokuuta 2019
 Formaatti: digitaalinen lataus, suoratoisto
 Tuottaja(t): David Guetta, Carl Falk, Timofey Reznikov
 Tyylilaji: house
 Kesto: 03.06
 Levy-yhtiö: What a Music, Parlophone
David Guettan muut singlet
| ”This Ain’t Techno” 2019 | ”Stay (Don’t Go Away)” 2019 | ”Instagram” 2019 |
Rayen muut julkaisut
| ”The Fruits” 2019 | ”Stay (Don’t Go Away)” 2019 | ”Love Me Again” 2019 |
Stay (Don’t Go Away) on ranskalaisen DJ-tuottaja David Guettan kappale, jolla vierailee myös brittiläislaulaja Raye. Sen julkaisivat What a Music ja Parlophone digitaalisesti ladattavana ja suoratoistettavana singlenä 9. toukokuuta 2019. Kappaleen ovat sanoittaneet Guetta, Carl Falk, Cameron Gower Poole, ja Kennedi Lykken, joista kaksi ensimmäistä myös tuottivat sen yhdessä Timofey Reznikovin kanssa. Kappaleelle on toteutettu myös musiikkivideo, joka julkaistiin 28. toukokuuta 2019. Julkaisunsa jälkeen kappaleesta tuli Guettan kahdeksas sekä Rayen ensimmäinen single, joka on noussut Billboardin Dance/Mix Show Airplay -listan kärkeen. Kappaleesta on muodostunut kohtalainen menestys sen päästyä singlejulkaisun jälkeen listoille 16 eri valtiossa, joista kolmessa kymmenen parhaan joukkoon.
Käännös suomeksi
Videopeliteollisuus

Alustat
kolikkopeli
pelikonsoli
käsikonsoli
mobiilipeli
tietokonepeli
verkkopeli
Lajityypit
kasuaalipeli
roolipeli
seikkailu
toiminta
toimintaseikkailu
simulaatio
strategia
urheilu
Historia
kolikkopelien kulta-aika
vuoden 1983 videopelilama
Atarin videopelihautajaiset
Aiheet
videopelien vaikutustutkimus
videopelikulttuuri
videopelikeräily
videopelien säilöminen
videopelilokalisointi
videopelimusiikki
videopeliteollisuus
elektroninen urheilu
Lisää aiheita
Videopelien teemasivuilla
Videopeliteollisuus on teollisuuden toimiala, joka on keskittynyt videopelien kehitykseen, markkinointiin ja myyntiin. Videopeliteollisuuden suurimmat toimijat ovat pelikonsoleita valmistavat yritykset, videopelejä kehittävät pelitalot ja niitä myyvät jälleenmyyjät.
Nykypäivänä videopeliteollisuudella on suuri merkitys taloudelle. Esimerkiksi Grand Theft Auto IV myi julkaisuviikkonsa aikana Yhdysvalloissa 500 miljoonan dollarin arvosta. Tulos oli suurempi kuin esimerkiksi Spider-Man 3 -elokuvan avausviikonloppu tai aikaisemman videopelien ennätyksenhaltijan Halo 3:n julkaisuviikon tulos.
Historia

Aikoinaan pelien kehityskustannukset olivat minimaalisia, ja pelit saattoivat olla hyvinkin tuottoisia. Yhden ohjelmoijan, tai pienen ohjelmoijatiimin ja artistien tekeminä pelit saattoivat myydä satoja tuhansia kappaleita. Kun pelin tekemiseen meni vain muutama kuukausi, pystyivät kehittäjät julkaisemaan useita pelejä vuosittain. Pelien tuomista voitoista voitiin jakaa anteliaita rojalteja. Monet 2000-luvun suurimmista pelijulkaisijoista kuten Origin Systems, Sierra Entertainment, Valve, Capcom, Activision ja Electronic Arts aloittivat tuolloin, hyvin pienimuotoisesti.lähde?
Peliteollisuuden alkuvaiheissa yksi henkilö saattoi tehdä kaiken alusta lähtien itse. Nykyään suurien nk. AAA-pelien kehityksessä voi olla satoja henkilöitä.
Videopeliteollisuudessa on ollut notkahduksia: vuoden 1977 notkahduksesta ala toipui vuonna 1978 julkaistun Space Invadersin myötä ja vuoden 1983 videopelilamasta Nintendo Entertainment Systemin (NES) julkaisun myötä.
"Videopeliboomin" myötä videopeleihin käytettiin vuonna 1981 kahdeksan miljardia dollaria Yhdysvalloissa kun elokuvateattereissa käytettiin alle kolme miljardia dollaria. Elokuvalisensseihin perustuvien pelien tekeminen yleistyi elokuvastudioiden ilmoitettua yhteisyrityksistä tai osastoista pelien tuottamiseen. Warner Communicationsin omistamalla Atarilla oli 1980-luvun alussa 75% osuus koteihin myytävistä videopeleistä.
Menestyksekkäiden kolikkopelien versiot myivät parhaiten myös koteihin.
1980-luvun alussa Paramount käytti 150 000 dollaria Zaxxonin mainoksen tekemiseen. Koteihin myytävän pelin tekemiseen lisenssin hankkimisen jälkeen tarvittiin vähintään kuusi kuukautta aikaa.
VG Insightsin mukaan tietokonepelien liikevaihto vuonna 2023 oli yhdeksän miljardia dollaria ja pelejä myytiin 580 miljoonaa kappaletta.
Pelien valmistuskustannukset

Kun tietokoneiden tehot nousivat, ja pelien graafiset ominaisuudet niiden myötä, kohosivat myös kehittäjätiimien koot, kun suurempaa henkilökuntaa tarvittiin ohjelmoinnin tullessa monimutkaisemmaksi. Uusien pelien budjetit voivat olla miljoonia dollareita. Vaikka käytettäisiin vanhaa koodialustaa pelin pohjana, joudutaan pelin graafinen ilme päivittämään vastaamaan uusia vaatimuksia visuaalisesta ilmeestä, ja se vaatii paljon työtä, ja paljon koodin muokkaamista. Näin pelien valmistus voi kestää useita vuosia, rasittaen korkeaa budjettia vielä enemmän.lähde?
Videopeliteollisuus on tällä hetkellä taloudellisten kysymysten keskellä, tuotantokustannusten jatkaessa nousuaan. Suuret yhtiöt ovat fuusioituneet, mutta myös pienet pelifirmat ovat pääseet esille toimimalla eri tavalla pelien markkinoinnin ja levityksen suhteen. Jotkut julkaisijat kuten ruotsalainen Paradox Interactive ovatkin kääntyneet vaihtoehtoisiin tuotanto- ja levitystapoihin kuten digitaaliseen jakeluun.
David Braben on maininnut vähittäismyynnin ongelmiksi, että julkaisijat eivät välttämättä saa niin paljoa hyllytilaa kuin mistä maksavat vaan hyllytilaa on myyty enemmän kuin on saatavilla.
Suurimmat nk. AAA-pelit voivat olla huomattavan kalliita kehittää kuten Destiny -pelin tapauksessa.
Kansantaloudellinen merkitys

Vuonna 2009 Yhdysvalloissa peliteollisuus työllisti suoraan 32 000 ihmistä. Näille 32 tuhannelle maksettiin palkkoja 2,9 miljardia dollaria. Suora ja epäsuora työllistyminen kattavat yli 120 tuhannen henkilön työpaikat. 2005–2009 työllistyminen Yhdysvalloissa pelialalla kasvoi 8.65 %. Yhdysvaltojen BKT:stä peliteollisuuden osuus on 4,9 miljardia dollaria. Vuosittainen kasvu oli 10,6 % vuosina 2005–2009 ja 16,7 % vuosina 2005–2008, kun samaan aikaan Yhdysvaltain talous kasvoi vuosina 2005–2009 1,4 % sekä vuosina 2005–2008 2,8 %.
Videopeleihin arvioitiin käytettävän maailmanlaajuisesti 138 miljardia Yhdysvaltain dollaria vuonna 2018 Newzoon mukaan. Vuonna 2019 arvio nousi 152,1 miljardiin dollariin.
Vuonna 2018 kolme suurinta videopeleihin käyttävää maata (järjestyksessä) olivat Kiina, Yhdysvallat ja Japani. Arviolta puolet käytettiin mobiilipeleihin. Newzoon mukaan vuonna 2022 suurin maa liikevaihdolta oli Yhdysvallat (46,4 miljardia dollaria), toisena oli Kiina (44 miljardia) ja kolmantena Japani (19,1 miljardia dollaria). Yhdysvalloissa pelaajia oli 209,8 miljoonaa, Kiinassa 696,5 miljoonaa ja Japanissa 73,4 miljoonaa.
Vuoden 2023 aikana yli 8 000 videopelejä kehittävää henkilöä irtisanottiin. Samaan aikaan kiinnostus ammattiliittoihin on kasvanut. Ammattiliittoihin liittymiseen syynä ovat vastatoimet ylityötä, alipalkkausta ja häirintää vastaan. Eräät yhtiöt nousivat otsikoihin laajalle levinneen seksismin ja häirinnän vuoksi, joiden vuoksi nostettiin oikeuskanteita.
Ohjelmistot

Nykyisin ammattimaisesti tuotetut pelit usein lisensoivat käyttöönsä pelimoottorin ja middleware -ohjelmistoja, jolloin pelin tuotanto voi käyttää enemmän valmista tekniikkaa kuin kehittää sen itse. Pelimoottorien mukana seuraa usein työkaluohjelmia kuten tietyn tiedostomuodon käsittelyyn.
Lisäksi pelikehityksessä käytetään muita ohjelmistoja grafiikan, äänen ja ohjelmakoodin tuotantoon.
Tärkeänä kohtana aloittelijoille pidetään ohjelmointikielen kuten C++ tai Objective-C opettelua. Tärkeää on ohjelmoida jollakin tavalla, jotta voi oppia yhteiset periaatteet, logiikan ja tekniikat.
Harrastajille on tarjolla pelinteko-ohjelmia, jotka vähentävät ohjelmointiosaamisen tarvetta: pelejä voi tehdä pelinteko-ohjelmilla kuten Ren’Py tai RPG Maker, joilla tehtyjä pelejä myydään myös pienellä maksulla.
Modaus on yksi tapa muokata olemassa olevaa peliä harrastusmaisesti. Eräät henkilöt tuottavat ammatikseen lisäsisältöä kaupallisesti julkaistuihin peleihin.
Henkilöt

Videopelien tuotannossa tarvitaan henkilöitä useissa vaiheissa ja rooleissa.
Vaikka pelien pelaajista lähes puolet (46 %) on naisia vain 24 % videopeliteollisuudessa työskentelevistä on naisia vuoden 2020 tilanteen mukaan.
Henkilöt > Käsikirjoitus

Videopelien kehityksessä ammattimaisten käsikirjoittajien rooli on kasvanut pelin tuotannossa. Tunnettuja käsikirjoittajia ovat esimerkiksi Sami Järvi ja Rhianna Pratchett.
Vuoden 2018 Spider-Manin käsikirjoittaja Jon Paquette on sanonut Insomniac Gamesin käsikirjoittajien kirjoittaneen peliin noin 800 000 sanaa, joista puolet päätyi itse peliin. Kirjana käsikirjoitus olisi pidempi kuin Taru sormusten herrasta-trilogia. Pelistä julkaistu 240 sivuinen kirja sisältää vain välianimaatioiden tekstin. Pelissä on myös dialogia kirjoitettuna eri tavoin eri tilanteisiin.
Henkilöt > Pelisuunnittelu

Cities: Skylines kaupunginrakennuspelin suunnittelija Karoliina Korppoo kuvailee pelisuunnittelijan tehtävää tiimityöksi ja "valitsemiseksi yhteen sopivat jutut isosta ideakasasta".
»Vaikka olen pelin suunnittelija niin se ei tarkoita sitä, että kaikki ideat on mun, vaan se tarkoittaa ehkä ennemmin sitä, että mä olen valinnut yhteen sopivat jutut semmoisesta isosta ideakasasta mihin kaikki laittaa ideoita ja ajatuksia.»
Pelisuunnittelun lisäksi voi olla eri henkilöitä muun muassa tasosuunnitteluun.
Henkilöt > Näyttelijät

Videopelien kehityksessä näyttelijöitä käytetään ääninäyttelijöinä, liikkeenkaappaukseen ja pelihahmon ulkonäkö voidaan mallintaa elävän henkilön mukaan.
Henkilöt > Taiteilijat

Taiteilijat voivat tehdä konseptitaidetta, animointia, kolmiulotteista mallinnusta tai visuaalisia efektejä. Konseptitaiteilijat voivat tehdä tekstuureita ja animaattorit voivat tehdä liikkeen kaappausta.
Äänisuunnittelijat ja säveltäjät vastaavat ääniefektien lisäksi musiikista ja puheen tallentamisesta.
Henkilöt > Ohjelmoijat

Videopelien varhaisessa vaiheessa ohjelmoijat olivat vastuussa useimmista kehityksen osa-alueista mukaan lukien pelisuunnittelun. Laitteiston ja ohjelmiston kehityttyä ja pelien tultua monimutkaisemmiksi kehitysryhmät ovat kasvaneet. Myös pelaajien odotukset ovat kasvaneet. Ohjelmoijat tekevät pelistä toimivan ja tehtäviä on lukuisia kuten fysiikan, grafiikan renderöinnin, ääniefektien, tekoälyn, käyttöliittymän, pelimekaniikan, verkkotoimintojen, pelaajan syötteen ja kehityksen aputyökalujen toteuttaminen.
Henkilöt > Testaajat

Laadunvalvontaa varten testaajat etsivät pelistä bugeja, varmistavat pelin toimivan tasaisesti ja tarkistavat pelaajalle annettavat ohjeet.
Laadunvalvonnassa varmistetaan, että lopputuote vastaa suunnittelua ja vaatimuksia, varmistaa pelin vastaavan sille tarkoitettua ikäluokitusta, ja tuottaa tietoa havaituista ongelmakohdista niistä vastaaville kehittäjille. Laadunvalvontaan ei välttämättä tarvita tiettyä alan koulutusta, mutta hyödyllisiä kykyjä ovat: hyvä kommunikointi, detaaliorientoituminen, tekninen osaaminen ja peliosaaminen.
Henkilöt > Tuottajat

Tuottajat vastaavat pelin taloudellisesta ja liiketoiminnallisesta puolesta kuten budjetista ja markkinointistrategiasta.
Kehitysvaiheet

Videopelien kehitysvaiheet voidaan jakaa esituotantoon, tuotantoon ja jälkituotantoon:
Esituotannossa suunnitellaan asiat kuten mistä pelissä on kyse, kenelle se on suunnattu, markkinatilanne, rahoitus, kehitysaika ja tarvittava henkilöstö sekä budjetti.
Tuotanto on suurin osuus kehitystä.
Jälkituotanto keskittyy julkaisun jälkeiseen ylläpitoon kuten bugikorjauksiin ja lisäsisällön tuottamiseen sekä arvioihin mikä kehityksen aikana toimi tai ei toiminut.
Esituotannossa syntyy pelin suunnitteludokumentti ja pelin prototyyppi: suunnitteludokumentti elää pelin kehityksen aikana. Prototyypillä kokeillaan toimivatko ajatukset ja se voi muuttaa koko projektin suuntaa.
Tuotanto voi kestää useita vuosia ja siinä on tyypillisesti useita välietappeja kuten prototyyppi, ensimmäinen pelattava versio, alpha- ja beta-versiot sekä "kultaversio", joka on julkaisuvalmis versio pelistä.
Pelin julkaisun jälkeen postmortem-analyysit voivat paljastaa ongelmakohtia kehityksessä. Postmortemin tarkoitus projektinhallinnassa on antaa ryhmälle tilaisuus arvioida, mikä sujui hyvin ja mitä voi parantaa seuraavalla kerralla.
Analyyseja toisinaan julkaistaan. Ongelmat kehitysvaiheessa johtavat crunch time -nimellä tunnettuun vaiheeseen.
Lisenssipelit

Eräissä yhteyksissä puhutaan lisenssipeleistä, joilla tarkoitetaan pelin perustuvan lisensoituun hahmoon tai tarinaan kuten elokuvaan tai sarjakuvaan. Esimerkkinä vuoden 1989 peli Batman: The Movie, joka on julkaistu samana vuonna Batman-elokuvan kanssa ja jotka molemmat perustuvat Batman-sarjakuvahahmoon.
Nykyisin urheilupeleissä lisensoidaan urheilijoiden ja seurojen nimet, tunnusvärit ja ulkonäkö peleihin kuten FIFA-pelisarjassa.
Kirjallisuutta

Chatfield, Tom: Hupi Oy: Miten pelaaminen mullisti viihdeteollisuuden.  ((Fun Inc.: Why games are the 21st Century's most serious business, 2010.) Suomennos: Timo Hautala)  Jyväskylä:  Docendo, 2011.  ISBN 978-951-0-38162-5
Kuorikoski, Juho: Sinivalkoinen pelikirja.  (Alanimeke kannessa: Suomen pelialan kronikka 1984–2014)  Munakka:  Fobos, 2014.  ISBN 978-952-67937-1-9
Lappalainen, Elina: Pelien valtakunta. Miten suomalaiset peliyhtiöt valloittivat maailman.  Jyväskylä:  Atena, 2015.  ISBN 978-952-300-116-9
Aiheesta muualla

comp.games.development.industry (Google Groups) (englanniksi)
International Game Developers Association (englanniksi)
Playing the Game: The Economics of the Computer Game Industry (Cambridge University Press) (englanniksi)
Game Industry Map (englanniksi)
NRP Hidra (P376)

| NRP Hidra |
| --- | --- |

Aluksen vaiheet
Rakentaja:  Arsenal do Alfeite, Lissabon
Laskettu vesille:  28. marraskuuta 1963
Palveluskäyttöön:  11. huhtikuuta 1964
Poistui palveluskäytöstä:  1976
Tekniset tiedot
Uppouma:  180 t (standardi) 210 t (kuormattu)
Pituus:  41,7 m
Leveys:  6,2 m
Syväys:  2,1 m
Koneteho:  2 × Maybach-dieselmoottoria 1 200 bhp
Nopeus:  17 solmua
Miehistöä:  24
Aseistus
Aseistus:  2 ×  40 mm tykkiä
NRP Hidra (runkonumero P376) oli Portugalin laivaston Argos-luokan partioalus.
Valmistus

Alus tilattiin Arsenal do Alfeitelta Lissabonista. Alus laskettiin vesille 28. marraskuuta 1963 ja otettiin palvelukseen 11. huhtikuuta 1964.
Palvelus

Alus on poistettu palveluksesta 1976.
NRP Cassiopeia (P373)

| NRP Cassiopeia |
| --- | --- |


Aluksen vaiheet
Rakentaja:  Arsenal do Alfeite, Lissabon
Laskettu vesille:  17. syyskuuta 1963
Palveluskäyttöön:  13. tammikuuta 1964
Poistui palveluskäytöstä:  1975
Tekniset tiedot
Uppouma:  180 t (standardi) 210 t (kuormattu)
Pituus:  41,7 m
Leveys:  6,2 m
Syväys:  2,1 m
Koneteho:  2 × Maybach-dieselmoottoria 1 200 bhp
Nopeus:  17 solmua
Miehistöä:  24
Aseistus
Aseistus:  2 ×  40 mm tykkiä
NRP Cassiopeia (runkonumero P373) oli Portugalin laivaston Argos-luokan partioalus.
Valmistus

Alus tilattiin Arsenal do Alfeitelta Lissabonista. Alus laskettiin vesille 17. syyskuuta 1963 ja otettiin palvelukseen 13. tammikuuta 1964.
Palvelus

Alus on poistettu palveluksesta 1975.
NRP Centauro (P1130)

| NRP Centauro |
| --- | --- |

Aluksen vaiheet
Rakentaja:  Arsenal do Alfeite, Lissabon
Laskettu vesille:  25. elokuuta 1964
Palveluskäyttöön:  26. huhtikuuta 1965
Poistui palveluskäytöstä:  1975
Loppuvaihe:  Angolalle
Tekniset tiedot
Uppouma:  180 t (standardi) 210 t (kuormattu)
Pituus:  41,7 m
Leveys:  6,2 m
Syväys:  2,1 m
Koneteho:  2 × Maybach-dieselmoottoria 1 200 bhp
Nopeus:  17 solmua
Miehistöä:  24
Aseistus
Aseistus:  2 ×  40 mm tykkiä
NRP Centauro (runkonumero P1130) oli Portugalin laivaston Argos-luokan partioalus.
Valmistus

Alus tilattiin Arsenal do Alfeitelta Lissabonista. Alus laskettiin vesille 25. elokuuta 1964 ja otettiin palvelukseen 26. huhtikuuta 1965.
Palvelus

Alus on poistettu palveluksesta ja luovutettiin 1975 Angolalle, joka poisti sen palveluksesta vuoteen 1992 mennessä.
Barry Greenstein

| Barry Greenstein |
| --- | --- |
 Barry Greenstein vuoden 2006 WSOP:ssa.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  3
WSOP-rahasijat:  142
WPT-voitot:  1 (+2 kutsuturnausta)
EPT-voitot:  0
Turnausansiot (USD):  8 600 697
Päivitetty:  19. marraskuuta 2024
Barry Greenstein (s. 30. joulukuuta 1954, Chicago, Illinois) on yhdysvaltalainen pokeriammattilainen.
Greenstein valmistui Bogan High Schoolista ja suoritti sitten alemman korkeakoulututkinnon tietojenkäsittelytieteestä Illinoisin Urbana-Champaignin yliopistossa (University of Illinois at Urbana-Champaign). Hän luki itseään tohtoriksi matematiikasta, mutta lopetti opintonsa ennen väitöskirjan valmistumista.
Barry Greenstein työskenteli Symantecilla kunnes jäi eläkkeelle 36-vuotiaana vuonna 1991 ja siirtyi kokopäiväiseksi pokerinpelaajaksi.
Pokeriura

Greenstein on urallaan voittanut kolme World Series of Pokerin (WSOP) ranneketta ja kolme World Poker Tourin turnausta (näistä kaksi kutsukilpailuista). WSOP:n pääturnauksessa hän on parhaimmillaan ollut 22. (vuonna 1992).
Pokeriura > Tärkeimmät turnausvoitot

| Turnaus | Pelimuoto | Voittosumma (US$) |
| --- | --- | --- |
| 2004 WPT The Fifth Annual Jack Binion World Poker Open | $ 10,000 no limit hold'em | 1 278 370 |
| 2004 World Series of Poker | 5 000 $ no-limit deuce to seven draw | 296 200 |
| 2005 World Series of Poker | 1 500 $ pot limit omaha | 128 505 |
| 2006 WPT L.A. Poker Classic | WPT Invitiational - no limit hold'em | 100 000 |
| 2007 WPT Poker by the Book: Chapter II | pokerikirjailijoiden kutsuturnaus - no limit hold'em | WPT Championships turnauspaikka |
| 2008 World Series of Poker | 1 500$ Razz | 157 619 |
Greenstein tunnetaan siitä, että hän lahjoittaa turnausvoittojaan hyväntekeväisyyteen, usein Children, Incorporated -järjestölle. Toisinaan häntä kutsutaankin "Pokerin Robin Hoodiksi". Elantonsa Greenstein ansaitsee käteispelipöydissä ollen vakiopelaaja Bellagion kasinon suurten limiittien "The Big Gamessa".
Barry Greenstein on ollut mukana GSN:n pokeriohjelman High Stakes Poker kolmella ensimmäisellä ja viidennellä tuotantokaudella. Ensimmäisen kauden viidennen jakson viimeisessä kädessä Greenstein hävisi yhden kaikkien aikojen isommista poteista High Stakes Pokerissa, 361 800 dollaria, Sam Farhalle. Greensteinin lähtökätenä oli ässäpari, Farhalla kuningaspari. Korotusten jälkeen molemmat menivät all-in ennen floppia. Flopista tullut kuningas toi Farhalle voiton. Greenstein edustaa PokerStars-nettipokerihuonetta.
Greensteinin pokeriuran turnausvoitot ylittivät marraskuussa 2024 8,6 miljoonaa dollaria.
Teokset

Barry Greenstein: Ace on the River: An Advanced Poker Guide.  Last Knight Publishing Company, 2005.  ISBN 0972044221
Lähde

↑   : Barry Greenstein WSOP player profile World Series of Poker. Viitattu 16. marraskuuta 2012.
↑  http://www.barrygreenstein.com/charities.htm (Arkistoitu – Internet Archive)
↑   : Barry Greenstein stats The Hendon Mob. Viitattu 19. marraskuuta 2024.
Aiheesta muualla

Viralliset kotisivut (Arkistoitu – Internet Archive)
Barry Greenstein The Hendon Mob Poker Databasessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat  Tšekki 
Barry Greenstein WSOP-voittonsa jälkeen vuonna 2005.
Petaksen rautatieasema

Petaksen rautatieasema (lyh. Pet) on Kehäradan asemavaraus Vantaan Myllymäen kaupunginosassa, mutta ei kuulu sen ensimmäiseen rakennusvaiheeseen (2009–2015). Aseman ympärille on suunniteltu rakennettavaksi yritysalueita ja lähelle sijoittuisi suuri erikoiskauppakeskus. Asemalle tulisi myös liityntäpysäköintipaikkoja.
Asema on saanut nimensä viereisestä Petaksen omakotialueesta, joka on peräisin 1950-luvulta. Tämän nimi johtuu Lapinkylän Petas-nimisestä talosta, joka sijaitsee Vanhan Nurmijärventien varrella lähellä Vantaanjokea. lähde? Klaukkalan radan on suunniteltu erkanevan Petaksen aseman kohdalla Kehäradalta, ja radalle on maankäytön tilavaraus alueen lähiympäristössä.